Vana reisihaina magasin enne lendu täiesti rahulikult väherdes ja kella vaadates peaaegu neli tundi, enne kui veendusin ürituse mõttetuses ja vennaraasu kella nelja ajal kohvi jooma ajasin, et ei peaks üksi  kannatama. Kohvi jõime "minu toas" akna all istudes. Tuba koosnes sel hetkel neljast rohelisest seinast, soome papist värvimata põrandakattest ja kahest toolist, mis me seks puhuks sinna viisime. Läbi udu pealinna poole sõites ei olnud mul põrmugi kahju, et ma kodumaa tolmu oma jalgelt teadmata ajaks pühin. Piloodi nimi oli Juri Gagarin. Ilma naljata. Aga kohale me Viini saime ja pärast lõputuna tunduvat ootamist, kui ma juba täitsa närvis olin, saabus veerandtunnise hilinemisega ka Budapesti buss. Kolm tundi  hiljem olin juba metroos. Kõik oli hästi.